དགེ་སློང་རང་གི་ཉིད་ཡིན་པ་སྟེ།འདུ་ཤེས་ལས་གཙོ་ཆེར་རང་གི་ཉིད་དོ་ཞེས་སོ།།སྨན་གྱི་ངོ་བོ་ཡོངས་སུ་རྫོགས་པ་སྟེ།ལན་ཚྭ་ལ་སོགས་པའི་ཚྭ་ཆུ་དང་འགྱུར་བྱེད་ཀྱི་ཆུ་དང་རྙོག་ཆུར་གྱུར་པ་ནི་ཕྱེད་ཉིད་དོ་ཞེས་སོ།།རུང་བ་དང་ཚད་དང་ལྡན་པ་སྟེ་དྲུག་གོ།གཉིས་པ་གང་གིས་འཆང་བའི་རྟེན་ནི།ཁྱད་པར་དུ་ཡང་སྨན་བྱིན་གྱིས་བརླབས་པ་འཆང་བ་ལ་ནི་རྟེན་ནད་པའམ་ནད་པ་དང་འདྲ་བ་ཡིན་པ་སྟེ།གཞན་དུ་ན་སྨན་བྱིན་བྱིན་བརླབས་པ་མི་འཆགས་པའི་ཕྱིར་རོ།།བསམ་པའི་ཡན་ལག་ལ་གཉིས་ལས།འདུ་ཤེས་ནི་གཞི་ལ་མ་འཁྲུལ་བའོ།།ཀུན་སློང་ནི་བྱིན་ལེན་མ་ཞིག་པར་རང་དོན་དུ་བཟའ་བའི་ཆེད་དུ་འཆང་བར་འདོད་པ་རྒྱུན་མ་ཆད་པའོ།།སྦྱོར་བ་ནི་བྱིན་ལེན་མ་བཤིག་པར་འཇོག་པའོ།།མཐར་ཐུག་ནི་སྨན་དེ་ལ་བྱིན་རླབས་མེད་ན་སྤྱི་དུས་ལས་འདས་པར་བྱེད་པ་དང་།བྱིན་རླབས་ཡོད་ན་རང་དུས་ལས་འདས་པར་བྱེད་པའོ།་་་་་སྤྱི་དུས་ལས་འདས་པ་ནི།སྔ་དྲོ་བྱིན་ལེན་བྱས་ན་སྨན་བཞི་པོ་གང་ཡིན་ཡང་སྤྱི་དུས་ཉི་མ་དགུང་ཚིགས་ཡོལ་ན་གསོག་འཇོག་གི་སྤང་བའོ།།ཕྱི་དྲོ་བྱིན་ལེན་བྱས་ན་སྨན་བཞི་པོ་གང་ཡིན་ཡང་སྤྱི་དུས་དགོང་མོ་ཐུན་ཚོད་ཀྱི་མཐའ་ལས་འདས་ན་གསོག་འཇོག་གི་སྤང་བའོ།།སྲོད་ལ་བྱིན་ལེན་བྱས་ན་སྨན་བཞི་པོ་གང་ཡིན་ཡང་སྤྱི་དུས་མཚན་མོ་མཐའི་སྐད་ཅིག་འདས་ན་གསོག་འཇོག་གི་སྤང་བའོ།།རང་དུས་ལས་འདས་པ་ནི།ཐུན་ཚོད་དུ་རུང་བ་བྱིན་གྱིས་བརླབས་ན།དགོང་མོ་ཐུན་ཚོད་ཀྱི་མཐའ་ལས་འདས་པ་དང་།ཞག་བདུན་པར་བྱིན་གྱིས་བརླབས་ན་ཞག་བདུན་གྱི་མཚན་མོ་མཐའི་སྐད་ཅིག་འདས་པ་དང་།འཚོ་བའི་བར་དུ་བཅང་བ་བྱིན་གྱིས་བརླབས་ན་ནད་གསོས་ནས་ཐུན་ཚོད་ཀྱི་ཚིགས་ལས་འདས་ན་གསོག་འཇོག་གི་སྤང་བའོ།།ཡན་ལག་གི་དོན་ནི།ལག་ཉ་ཁེགས་པའི་ཕྱིར་བྱིན་ལེན་བྱས་ཏེ་འཆང་ན་ཡང་ལྟུང་བ་མེད་ལ་འདི་ནི་བཟའ་བའི་ཕྱིར་བྱིན་ལེན་བྱས་ཏེ་བཟའ་བའི་ཕྱིར་འཆང་ན་སྤང་བའི་ལྟུང་བྱེད་དུ་འགྱུར་བའོ།་་་་་ཡིན་གྱི་བཟའ་བའི་ཕྱིར་བྱིན་ལེན་བྱས་ཏེ་རྐང་པ་ལ་བསྐུ་བའི་ཕྱིར་འཆང་ན་ལྟུང་བ་མི་འབྱུང་བ།ཊཱི་ཀ་ལས་འཆང་བ་ལ་ལྟུང་བ་འདི་ནི་རྣམ་པར་བཞག་གི་ལོངས་སྤྱོད་པར་བྱེད་པ་ནི་མ་ཡིན་ཏེ་གསོག་འཇོག་བྱས་པ་ཟ་བ་ལ་ལྟུང་བྱེད་འབའ་ཞིག་ཏུ་འགྱུར་བའི་ཕྱིར་རོ་ཞེས་སོ།།འོ་ན་སོ་སོ་ཐར་བ་ལས་ཡོངས་སུ་ལོངས་སྤྱོད་པར་བྱེད་ན་སྤང་བའི་ལྟུང་བྱེད་དོ་ཞེས་གསུངས་པ་དང་།འགལ་ལོ་ཞེ་ན།ཊཱི་ཀ་ལས་འཆང་བ་མཚོན་པའི་དོན་དུ་ལོངས་སྤྱོད་